Diari Oficial de la Generalitat Valenciana


Sumari del DOGV 9780, del 02-02-2024 (2024/570)

Edicte de convocatòria per a la provisió temporal, mitjançant comissió de servicis, del lloc de dirección del Servici de Promoció Econòmica i Projectes Estratègics.
--------------------------------------------------------------------------------------------------------------------------------------------------------------------

### Dades del document

Número de DOGV
:   9780

Data del DOGV
:   02-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/570


Data del document
:   11-01-2024

Organisme emissor
:   Ajuntament de Manises

Tipus de document
:   Edicte

Edicte de convocatòria per a la provisió temporal, mitjançant comissió de servicis, del lloc de dirección del Servici de Promoció Econòmica i Projectes Estratègics. [2024/570]  
Mitjançant la Resolució de l'Alcaldia núm. 98, de 10 de gener de 2024, s'ha aprovat la convocatòria per a la provisió temporal en comissió de servicis del lloc de direcció del Servici de Promoció Econòmica i Projectes Estratègics de l'Ajuntament de Manises, en el sentit següent:  
  
«Convocatòria per a la provisió temporal mitjançant comissió de servicis del lloc de direcció del Servici de Promoció Econòmica i Projectes Estratègics de l'Ajuntament de Manises  
  
I. Objecte  
La present convocatòria té per objecte la provisió temporal mitjançant comissió de servicis del lloc de direcció del Servici de Promoció Econòmica i Projectes Estratègics, de conformitat amb l'article 117 de la Llei 4/2021, de 16 d'abril, de la Generalitat, de la funció pública valenciana, i 74 i la disposició addicional quinta del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
  
II. Característiques del lloc  
- Grup A  
- Subgrup A1  
- Funcionari/ària de carrera  
- Denominació - direcció del Servici de Promoció Econòmica i Projectes Estratègics  
- Lloc codi RLT - EC4002  
- Nivell de destí 28  
- Complement específic anual 30.461,06 euros  
  
1. Funcions:  
- Direcció de servici de Promoció Econòmica i Projectes Estratègics.  
- La Direcció de coordinació i planificació de les activitats del Centre de Promoció Econòmica de Manises, Turisme, Museus, Participació Ciutadana i Projectes Estratègics.  
- Gestió del personal dependent, en l'àmbit de les seues funcions.  
- La representació del servici que dirigix.  
- Tramitació i impuls dels expedients.  
- Realització i gestió del pressupost del servici.  
- Realitzar el pla anual d'actuacions i memòria del servici.  
- Proposar els programes de desenvolupament i perfeccionament professional del personal a càrrec seu.  
- Treballar de manera coordinada amb la resta de departaments i servicis de l'Ajuntament.  
- Responsable de realitzar investigacions i prospecció de territori.  
  
- Realitzar accions per al foment de la cultura emprenedora i la promoció de la ceràmica.  
- Realitzar accions amb l'objectiu de millora i competitivitat de les empreses situades a Manises. Realitza al mateix temps suport al teixit productiu i foment de l'associacionisme empresarial.  
- Responsable de promoció d'ocupació i formació ocupacional.  
- Responsable de la promoció de projectes estratègics i altres iniciatives similars.  
- Realitzar estudis aplicats en l'àmbit de la seua actuació, amb especial atenció a la ciutat de Manises com a destinació d'inversió i destinació turística.  
- Participar en fòrums i grups de treball del seu àmbit funcional.  
- Fomentar l'ús de les TIC en les seues funcions.  
- Promoure, coordinar i executar projectes i activitats orientades a difondre la imatge de marca de la ciutat en tots els seus vessants.  
- Elaborar plantejaments estratègics i definir prioritats relacionades amb la promoció de la ciutat.  
- Afavorir la participació de les empreses locals en fires i esdeveniments internacionals de manera que s'optimitzen estes activitats, tant en termes de resultats comercials per a les empreses com de millora de la seua imatge.  
- Desenvolupar actuacions de promoció i captació de nous projectes i inversions directes.  
- Establir línies de col·laboració, cooperació i promoció conjunta d'accions amb totes les institucions en l'àmbit europeu, estatal, autonòmic i local, d'acord amb la planificació anual que es realitze.  
  
- Promoure un clima favorable a les inversions exteriors mitjançant el benchmarking de les millores normatives o d'infraestructures que faciliten l'activitat i les inversions; promoure les mesures i les reformes necessàries per a millorar la posició de la ciutat.  
- Dissenyar i organitzar activitats de màrqueting, relacions públiques i mitjans (per exemple, roadshows, esdeveniments, projectes de mitjans) per a la promoció de Manises, incloent-hi presentacions en anglés i francés en funció de l'àrea identificada com a públic objectiu.  
- Redactar informes, propostes i altres documents relacionats amb les funcions pròpies del lloc de treball.  
- Realitzar plans de dinamització de la promoció turística, econòmica i comercial de la ciutat.  
- Redactar plecs de prescripcions tècniques per a la contractació de servicis i subministraments relacionats amb les activitats pròpies del seu àmbit funcional.  
- Participar en comités, grups de treball i fòrums nacionals i internacionals pertanyents al seu àmbit funcional.  
- Gestió de les agències de foment d'innovació comercial - AFIC. Realitzarà les funcions pròpies del tècnic de comerç en l'àmbit d'actuació de les agències de foment d'innovació comercial - AFIC de l'Orde de 8 de març de 2006, de la Conselleria d'Empresa, Universitat i Ciència, per la qual s'aprova la carta de servicis de la Xarxa d'Agències per al Foment d'Iniciatives Comercials, i el Decret 233/2009, de 18 de desembre, del Consell, pel qual es regula la incorporació i l'acreditació de les agències per al foment de la innovació comercial.  
  
- Coordinació, direcció i planificació de projectes amb finançament.  
  
- Preparació de propostes per a programes amb finançament europeu, estatal, autonòmic i local.  
- Fer les altres tasques afins al lloc que li siguen encomanades o que resulten necessàries per raons del servici, particularment les que es deriven dels coneixements o les experiències exigits en les proves d'assignació del lloc o els adquirits en cursos de perfeccionament en els quals haja participat per raó del lloc del treball.  
  
2. Duració: la comissió de servicis tindrà una duració d'un any prorrogable fins a un màxim de dos anys.  
  
III. Requisits  
Serà un requisit per a concórrer a la convocatòria, a més dels requisits de capacitat previstos en l'article 56 del Reial decret legislatiu 5/2015, pel qual s'aprova el text refós de l'Estatut Bàsic de l'Empleat Públic, ser funcionari/ària de carrera en situació de servici actiu amb nomenament en plaça pertanyent al grup A, subgrup A1, escala d'administració especial, subescala tècnica superior.  
  
IV. Convocatòria  
La convocatòria serà aprovada mitjançant resolució d'alcaldia del regidor delegat d'Economia, Hisenda i Personal, i esta es publicarà en el Butlletí Oficial de la Província de València i en el Diari Oficial de la Generalitat Valenciana (DOGV), per la qual cosa s'ajusta al principi de publicitat establit en la sentència del Tribunal Suprem de 24 de juny de 2019 i a l'article 117.3 de la Llei 4/2021, de 16 d'abril, de la funció pública valenciana.  
  
V. Sol·licituds i documentació que han d'acompanyar la instància  
Les sol·licituds hauran de presentar-se mitjançant el tràmit habilitat en l'Àrea d'Ocupació Pública de la seu electrònica de l'Ajuntament de Manises (https://manises.sedipualba.es), en què es declararà complir tots els requisits que figuren en les presents bases.  
El termini de presentació d'instàncies s'establix fins al dia 12 de febrer de 2024.  
Les persones interessades acompanyaran la sol·licitud amb el seu currículum en model normalitzat (annex II), declaració responsable acreditativa que l'aspirant en qüestió és funcionari/ària de l'Ajuntament, pertany al grup A, subgrup A1, escala d'administració especial, subescala tècnica superior, i altra informació que la persona aspirant considere rellevant per a la seua valoració.  
Els anuncis successius a esta convocatòria es publicaran en el tauler d'anuncis de la seu electrònica de l'Ajuntament de Manises.  
  
VI. Admissió d'aspirants  
Finalitzat el termini de presentació de sol·licituds, es dictarà resolució declarant aprovada la llista de persones admeses i excloses que es publicarà en el tauler d'anuncis de la seu electrònica.  
En esta resolució es determinarà també la composició de les persones que seran membres de la comissió de valoració.  
Contra esta resolució es podran presentar reclamacions en el termini de cinc dies hàbils, que seran resoltes en la resolució per la qual s'aprova la llista definitiva, que es publicarà, així mateix, en els llocs indicats per a la llista provisional.  
En cas de no presentar-se reclamacions, la resolució s'elevarà automàticament a definitiva.  
  
VII. Entrevista  
La comissió de valoració podrà realitzar una entrevista, en el supòsit de considerar-ho oportú, amb les persones aspirants a l'efecte de conéixer la idoneïtat en el lloc, i en qualsevol cas determinar la disponibilitat del municipi d'origen.  
A este efecte, es notificarà a les persones interessades, almenys amb tres dies d'antelació, la data, l'hora i el lloc de celebració de l'entrevista, si és el cas.  
Les persones aspirants hauran d'acudir proveïdes del DNI.  
  
VIII. Valoració i nomenament  
Finalitzada, si és el cas, l'entrevista amb les persones aspirants, la comissió de valoració elevarà al regidor delegat d'Economia, Hisenda i Personal una proposta per al nomenament en comissió de servicis de la persona aspirant seleccionada.  
La valoració serà prou motivada i recollirà, en tot cas, la concurrència dels requisits exigits, així com els criteris aplicats sobre la idoneïtat de la persona aspirant.  
  
IX. Presentació de documents  
En el termini dels deu dies naturals següents a la proposta de nomenament, l'Ajuntament requerirà a l'administració de procedència de la persona aspirant proposada la conformitat per al nomenament en comissió de servicis de caràcter temporal i voluntari, i serà obligació de la persona aspirant aportar en el termini esmentat la documentació següent:  
a) Conformitat de la persona candidata proposada per a ocupar en comissió de servicis temporal i voluntària el lloc convocat.  
b) Declaració jurada de no haver sigut separat/ada mitjançant expedient disciplinari del servici de qualsevol administració pública, ni trobar-se en inhabilitació absoluta o especial per a ocupacions o càrrecs públics.  
c) Declaració jurada de no exercir activitats incompatibles amb el lloc de treball que ha d'exercir, de conformitat amb la Llei 53/1984, sobre incompatibilitats del personal al servici de les administracions públiques.  
  
X. Presa de possessió  
El/la funcionari/ària nomenat/ada per a cobrir el lloc en comissió de servicis prendrà possessió d'este en el termini dels tres dies hàbils següents a la notificació del nomenament o de huit dies, si implica canvi de residència.  
  
XI. Impugnació  
Contra la present convocatòria, es podrà interposar recurs potestatiu de reposició en el termini d'un mes des de la publicació de la present convocatòria en el Butlletí Oficial de la Província, sense perjuí de la impugnació directa davant de la jurisdicció contenciosa administrativa en el termini de dos mesos, comptats a partir de l'endemà de la publicació esmentada, de conformitat amb la Llei 39/2015, d'1 d'octubre, del procediment administratiu comú de les administracions públiques.  
  
  
Manises, 11 de gener de 2024. L'alcalde: Javier Mansilla Bermejo.  
  
  
  
ANNEX I  
Model de sol·licitud  
  
A l'alcalde de l'Ajuntament de Manises, ..................................................., amb número de DNI ............., domicili a ................................, telèfon .............. i adreça de correu electrònic ................................., soc funcionari/ària de carrera, pertanyent al grup A, subgrup A1, escala d'administració especial, subescala tècnica superior, ocupe el lloc de treball d .................... en l'Administració …………….. i complisc els requisits establits en la convocatòria per a la provisió mitjançant comissió de servicis del lloc de treball de direcció del Servici de Promoció Econòmica i Projectes Estratègics, publicada en el Butlletí Oficial de la Província núm. ...., de data ................, i el Diari Oficial de la Generalitat Valenciana núm. …..., de data ……....  
  
Sol·licite  
Ser admés/esa en el procés selectiu per a proveir mitjançant comissió de servicis el lloc de treball de direcció del Servici de Promoció Econòmica i Projectes Estratègics de l'Ajuntament de Manises, per la qual cosa adjunte el meu currículum i la documentació següent:  
  
  
  
ANNEX II  
Currículum model normalitzat  
  
Nombre de fulls que conté:  
Nom i cognoms:  
Document d'identificació:  
El/la sol·licitant declara que són certes les dades que figuren en este currículum i assumix, en cas contrari, les responsabilitats que pogueren derivar-se de les inexactituds que hi consten. Qualsevol mèrit al·legat en este currículum ha de ser degudament acreditat. Este currículum es presenta sense perjuí que es puga requerir al sol·licitant que amplie la informació que conté.  
  
1. Formació acadèmica  
 1.1. Titulació universitària:  
 1.2. Altres titulacions:  
2. Experiència professional:  
3. Formació:  
4. Coneixement de valencià i de les llengües comunitàries:  
5. Altres mèrits:  
  
Data:  
  
Document firmat electrònicament.